02/7. kötet Az Európai Unió Hivatalos Lapja 91 31995R3093 L 334/1 AZ EURÓPAI KÖZÖSSÉGEK HIVATALOS LAPJA 1995.12.30. A TANÁCS 3093/95/EK RENDELETE (1995. december 22.) Ausztria, Finnország és Svédország Európai Unióhoz történő csatlakozása következtében a Közösség által a GATT XXIV. cikkének 6. bekezdése alapján folyatott tárgyalásokból következően alkalmazandó vámtételek megállapításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 113. és 28. cikkére, tekintettel a Bizottság javaslatára, mivel Ausztria, Finnország és Svédország csatlakozási okmányá- nak 2. cikke szerint e tagállamok 1995. január 1-jétől a közös vámtarifát alkalmazzák; mivel a Közösség tárgyalásokat kezdett az 1994. évi Általános Vám- és Kereskedelmi Egyezmény (GATT 1994) XXIV. cikkének 6. bekezdése alapján, hogy megoldja azokat az eseteket, amikor a közös vámtarifa új tagállamok által történő alkalmazása a koráb- ban rájuk vonatkozó tarifális engedmények módosításához vagy visszavonásához vezet; mivel a közös vámtarifa új tagállamok általi alkalmazása egyes esetekben a korábban általuk alkalmazott vámtételek növekedé- séhez, más esetekben csökkenéséhez vezetett; mivel számos harmadik országgal folytatott tárgyalás összefüggé- sében indokolt, hogy a legtöbb nem mezőgazdasági termék vonat- kozásában már 1996. január 1-jétől alkalmazzák az 1994. évi GATT Tizenkettek Közösségére vonatkozó listájában előírt vám- csökkentések harmadik szakaszának megfelelő szerződéses vámtételeket, amely az említett lista szerint 1997. január 1-jétől kezdődően esedékes; mivel ugyanezen okból indokolt az is, hogy 1996. január 1-jétől csökkentsék a jelenleg autonóm vámfelfüggesztés alatt álló egyes vegyi anyagok szerződéses vámtételeit is; mivel a 8541és 8542KN vámtarifaszám alá tartozó egyes elekt- ronikus alkatrészek vonatkozásában indokolt, hogy 1996. január 1-jétől mind a szerződéses, mind az autonóm vámtételeket az 1994. évi GATT Tizenkettek Közösségére vonatkozó listájában előírt végleges szintre, és egyes esetekben az alá csökkentsék; mivel egyes más termékek vonatkozásában indokolt, hogy előre- hozzák az 1994. évi GATT Tizenkettek Közösségére vonatkozó listájában előírt, a szerződéses vámtételek fokozatos csökkentése szakaszainak megvalósítását, és néhány esetben az e listában meghatározott szint alá csökkentsék a szerződéses vámtételeket (egyes esetekben vámkontingensek formájában), ELFOGADTA EZT A RENDELETET: 1. cikk (1) A Közösség 1996. január 1-jétől alkalmazza az 1994. évi GATT Tizenkettek Közösségére vonatkozó listájában előírt vám- csökkentések harmadik szakaszának megfelelő szerződéses vámtételeket. (2) Az (1) bekezdés nem alkalmazható a mezőgazdaságról szóló WTO megállapodás I. mellékletében meghatározott mezőgazda- sági termékek és az e rendelet LI., II. és III. mellékletében felsorolt nem mezőgazdasági termékek vonatkozásában. 2. cikk 1996. január 1-jétől kezdődően az I. mellékletben felsorolt termékek szerződéses vámtételei a melléklet 3. oszlopában jelzettek szerint változnak.